jkorsvik/nowiki_second_scrape_merged huggingface dataset:
Vietnamesiske omskoleringsleirer

Vietnamesiske omskoleringsleirer (vietnamesisk: trại học tập cải tạo) er den offisielle betegnelsen på de interneringsleirene som ble etablert av de nye myndighetene i Sør-Vietnam etter Vietnamkrigens slutt.
I tiden umiddelbart etter krigens slutt, sendte de nye kommunistiske makthaverne de som hadde støttet det tidligere sørvietnamesiske styret til såkalte «omskoleringsleirer», og andre til såkalte «nye økonomiske soner». Lê Duẩn forfulgte de sørvietnameserne som hadde kjempet mot Nord-Vietnam, og fengslet mer enn en million mennesker og dette utløste store flyktningstrømmer og humanitær katastrofe. I tillegg utløste dette store flyktningstrømmer ved de såkalte båtflyktningene.
Rundt 1-2,5 millioner ble fengslet på denne måten, uten noen formell anklage eller rettergang. Ifølge amerikanske og europeiske forskningsresultater, døde rundt 165 000 mennesker i vietnamesiske omskoleringsleirer. Flere tusen ble torturert, mishandlet eller utnyttet på annen måte. Noen var innsatt i inntil 17 år, men det vanligste tiden var mellom tre og ti år.De som ble plassert i disse leirene var særlig de som hadde hatt stillinger innen det sørvietnamesiske styret eller militære, samt innflytelsesrike personer innen intelligentsia og kirkelige kretser.
De vietnamesiske myndighetene forsvarte bruken av leirene med at det var for «krigsforbrytere». I et tilsvar til Amnesty International i 1981 ble det hevdet at alle de innsatte var skyldige i forræderske handlinger, som etter loven gir mellom 20 års fengsel og livsvarig eller dødsstraff. I stedet for slik straff, ble det hevdet at de skyldige ble gitt muligheten en omskolering som var mer human.


== Referanser ==
Ahlmannryggen

Ahlmannryggen er en bred, hovedsakelig isdekket fjellrygg i Dronning Maud Land. Den er om lag 130 kilometer lang med spredte nunataker i nord og fjell i sør. Den ligger nordøst for Borgmassivet og sør for Fimbulisen i den østre delen av Maudheimvidda, mellom Schyttbreen i vest og Jutulstraumen i øst.
Området ble flyfotografert av den tyske antarktisekspedisjonen 1938–39 under ledelse av Alfred Ritscher. På de grove kartskissene som ble tegnet vises enkelte topper i dette området, blant annet Straumsnutane. Detaljert kartlegging ble utført av norske kartografer basert på undersøkelser og flyfotografering gjennomført på Maudheimekspedisjonen 1949–52 og Den norske antarktisekspedisjonen 1956–60. Alhmannryggen er navngitt etter den svenske  geografen Hans Wilhelmsson Ahlmann (1889–1974), professor ved Stockholms högskola og leder av Maudheimekspedisjonens svenske komité.


== Kilder ==
Composite Gazetteer of Antarctica Den vitenskapelige komite for antarktisforskning (SCAR). Katalognr. 125
Ahlmannryggen Stadnamn i norske polarområde, Norsk polarinstitutt
Lavangstinden (Tromsø)

Lavangstinden er et fjell mellom Breivikeidet og Sørfjorden i Tromsø kommune i Troms og Finnmark fylke. Fjellet er blant de 75 høyeste i Norge målt etter primærfaktor.


== Fotnoter ==


== Referanser ==


== Eksterne lenker ==
Kugo, rutebeskrivelse med kart og bilder
Kristen Ryeng, turbeskrivelse med kart og bilde
Semiregulær variabel stjerne

Semiregulære variable stjerner er kjemper eller superkjemper med middels eller sen spektralklasse som fremviser betydelige periodisitet i lysendringer, fulgt, eller noen ganger avbrutt av forskjellige irregulariteter. Periodene ligger i området fra 20 til mer enn 2000 dager, mens formen på lyskurvene kan være ganske forskjellige og variable for hver syklus. Amplitudene kan være fra flere hundredeler til flere størrelsesklasser (vanligvis 1–2 størrelsesklasser for V-filteret). Semiregulære variabler klassifiseres i flere undergrupper.


== Referanser ==


== Eksterne lenker ==
AAVSO Variable Star of the Month. EU Delphini and the Small-Amplitude Pulsating Red Giants: July 2001
Nevroplastisitet

Nevroplastisitet er hjernen sin evne til å tilpasse seg ved å endre koblingene mellom nerver og hjerneceller på bakgrunn av individets atferd, miljøet og de opplevelsene man får. Tidligere trodde man at hjernen var et fysiologisk statisk organ på lik linje med en mekanisk klokke slik at den i begrenset grad kunne endre funksjon, samt at den opprinnelige funksjonen til en hjernedel umulig kunne trenes opp igjen dersom den hjernedelen ble skadet. Hjernen har imidlertid vist seg å være mye mer tilpasningsdyktig enn man trodde, og teorien om nevroplastisitet har nå i stor grad erstattet den gamle teorien. På bakgrunn av dette har man for eksempel gjennom mye trening lært pasienter som har fått slag i den delen av hjernen som styrer den ene kropphalvdelens bevegelse og bortimot vært lamme på den siden av kroppen til å gå bortimot perfekt igjen.


== Grader av plastisitet ==
Tidligere trodde man at ulike hjernefunksjoner hadde en aldersmessig lukket plastisk periode for utvikling, men man har nå gått over til å kalle det perioder med ulike grader av plastisitet. For eksempel er språk mye enklere å lære seg når man er ung, men vil kreve stor innsats i voksen alder. Forskning har imidlertid vist at man ved å la eldre mennesker lære seg et nytt språk har senket den mentale alderen til hjernene deres og dermed har forebygget Alzheimer.


== Se også ==
The Brain That Changes Itself
Reinviktinden

Reinviktinden er et fjell på halvøya Stábánjárgga, på grensa mellom Steigen og Sørfold kommuner i Nordland fylke. Fjellet er blant de 75 høyeste i Skandinavia målt etter primærfaktor.


== Fotnoter ==


== Referanser ==
Svartbakstindur

Svartbakstindur (801 moh.) er et fjell på Eysturoy på Færøyene.
Fjellet er det tredje høyeste på Eysturoy og Færøyenes tiende høyeste.


== Referanser ==
Ghel’alo (distrikt)

Ghel'alo er en sub-region i Nordlige Rødehavet øst i Eritrea. Hovedstaden er Ghel'alo.
Foro (distrikt)

Foro er en sub-region i Den nordre Rødehavs-region øst i Eritrea. Hovedstaden er Foro.
Smisetnebba

Smisetnebba er et fjell mellom Sunndalsfjorden og Ålvundfjorden i Møre og Romsdal fylke. Fjellet ligger på grensa mellom Sunndal og Tingvoll kommuner. Det har en høyde på 1 175 meter over havet og er det høyeste punkt i Tingvoll kommune.
Primærfaktoren på over 1 000 meter er blant de 100 høyeste i Skandinavia.


== Fotnoter ==


== Referanser ==
Billiken (magasin)

Billiken er et ukentlig barneblad fra Argentina, og er det eldste spanskspråklige blader for unge mennesker. Magasinet ble grunnlagt i 1919 av Constancio C. Vigil, en journalist født i Uruguay som også grunnla El Gráfico.
Det nåværende redaktøren er  Juan Carlos Porras.
Den første utgaven ble utgitt i 17. november 1919 og er oppkalt etter Billiken, en dukke laget i USA som var populær på den tiden.
Bladet inneholder en blanding av spill, historier, tegneserier og nyheter om film, musikk og kjendiser. Figurer som er blitt kjent via Billiken er blant andre «Den reisende mauren», «Marta og Jorge» og «Misia Pepa».
Billiken distribueres også i Uruguay og andre land i Sør-Amerika. Det gjennomsnittlige opplaget er på 240 000.


== Referanser ==


== Eksterne lenker ==
(es) Offisielt nettsted
Ordbog over det gamle norske Sprog

Ordbog over det gamle norske Sprog er en ordbok fra norrønt (gammelnorsk og gammelislandsk) til norsk utarbeidet av den norske presten Johan Fritzner. Det er den største ordboken over dette språket.
Ordboken inneholder foruten ordforklaringer også relevante sitater fra norrøn litteratur og norrøne kildeskrifter som lover og brev (for eksempel Diplomatarium Norvegicum) med kildehenvisninger.


== Historie ==
Johan Fritzner var i løpet av livet prest på mange steder i Norge, men ved siden av syslet han med utgivelsen av en norrøn ordbok. Selv om han var cand. theol., hadde han også studert norrøn filologi under Rudolf Keyser. Fra 1862 til 1867 utga han den første, ett bind store utgaven av Ordbog over det gamle norske Sprog. Etter at han hadde gått av som prest og flyttet inn til Christiania i 1878, gikk han i gang med en ny og større utgave.
Den andre utgaven av ordboken utkom med første bind (A–Hj) i 1886, og med andre (Hl–P) i 1891. I 1892 fikk Fritzner assistanse av to yngre filologer, kandidatene Berger og E. Paulsen, og året etter døde han, 82 år gammel. Arbeidet med det tredje bindet (R–Ö) av ordboken ble da overdratt til professor Carl Richard Unger, og utkom i 1896.
I 1954 besluttet Gammelnorsk Ordboksverk å gjenutgi ordboksverket. Det ble også utarbeidet et bind med tillegg og rettelser, utarbeidet av Finn Hødnebø (1972).


== Litteratur ==
Finn Hødnebø: Forord til Ordbog over det gamle norske Sprog. IV. Oslo: Juul Møllers forlag, 1972.


== Eksterne lenker ==
Søkbar utgave ved Universitetet i Oslo
Paul I. Paulsen

Paul Ivar Paulsen (født 13. februar 1868 i Kristiania, død 12. oktober 1938 i Oslo) var en norsk jurist.
Paul I. Paulsen var sønn av overrettssakfører Martin Peter Paulsen. Han gikk ut av Kristiania katedralskole i 1886 og ble cand. juris i 1892.   1894 ble han ansatt han i Justisdepartementet, fra 1899 som byråsjef, fra 1908 konstituert og fra 1910 som fast ekspedisjonssjef i lovavdelingen. 6. juni 1905 ble han sendt av Christian Michelsens regjering med nattoget til Stockholm for å overrekke kong Oscar II brevet hvor regjeringen erklærte at den gikk av, og dermed i praksis erklærte unionen mellom Sverige og Norge for oppløst (unionsoppløsningen). I 1913 ble han utnevnt til sorenskriver i Aker. 
I 1914 oppnevnte Justisdepartementet sorenskriver P.I. Paulsen, professor dr. juris. Jon Skeie, sakfører Elise Sem og ekspedisjonssjef Einar Hanssen som norske representanter i et skandinavisk utvalg som skulle utrede familierettslige spørsmål. Den norske delegasjonen ble ledet av sorenskriver Paulsen.Paulsen ble ekstraordinær assessor i Høyesterett i 1918, og var fast høyesterettsdommer fra 1921 til 1938.

Paulsen var medlem av flere offentlige kommisjoner og komitéer. I 1921 og 1922 var han riksmeglingsmann. Sammen med J. E. Thomle og C. S. Thomle utga han en stor samling av norske lover i ti bind. Han fikk også utgitt en lovsamling over de faktisk gjeldende lovene i tre bind, Norges lover, som siden har kommet i stadig nye utgaver i ett bind. 


== Referanser ==


== Litteratur ==
Chr. Ebbell: «Paulsen, Paul Ivar», i Norsk biografisk leksikon, bind 10. Oslo: Aschehoug, 1949.
Olav Næs

Olav Torstein Næs (født 20. januar 1901 i Sollia i Østerdalen, død 8. juli 1984) var en norsk filolog og professor ved Norges lærerhøgskole i Trondheim.
Næs var sønn av en lærer. Han tok examen artium i 1920 og språklig-historisk embetseksamen med norsk hovedfag i 1927. 
Han var politisk aktiv og hadde tillitsverv i Hamar krets av Norsk lektorlag. Fra 1928 til 1930 var han lektor i norsk ved Universitetet i Berlin. Fra 1931 til 1934 var han lektor ved Eidsvoll landsgymnas, og fra 1934 til 1947 ved Lillehammer kommunale høyere almenskole. Næs satt fra 1942 i fangeleiren i Kirkenes etter å ha deltatt i lærer-aksjonen, «lærernes nei» til nazistisk ensretting av undervisningen. I 1946 ble han dr. philos.. Fra 1947 var han lektor ved Foss skole i Oslo. I 1952 ble han professor i nordisk ved Norges lærerhøgskole i Trondheim, hvor han også var rektor fra 1956 til 1963. Han engasjerte seg sterkt i oppbyggingen og utviklingen av denne institusjonen til et universitet. 
Det var språkvitenskap som var hans primære fagfelt, i en periode nært knyttet til filosofi og logikk. Hans doktoravhandling (1946) kan like gjerne klassifiseres under filosofi som språkvitenskap 
Næs var medlem av Norges almenvitenskapelige forskningsråd 1961-1969, medlem av Norsk språknemnd 1952-1972, medlem av Det Kongelige Norske Videnskabers Selskab (innvalgt i 1953), hvor han mottok Gunnerus-medaljen i 1984. For sitt arbeid for den norske regjering i Stockholm våren og sommeren 1940 fikk Næs Deltagermedaljen for felttoget i Norge 1940-1945. I 1971 ble han utnevnt til Ridder av 1. klasse i Den kongelige norske St. Olavs orden for fortjenstfullt virke ved Norges lærerhøgskole. Sammen med Edvard Stang utga Næs en Norsk grammatikk til skolebruk som kom ut i flere opplag. Han skrev også en Norwegische Grammatik på tysk, en Norsk grammatikk (1952) og en Norsk språklære (1956). Sammen med Ove Bakken utga han en Nynorsk ordliste (1973). Norsk grammatikk: elementære strukturer og syntaks utkom i 3 utgaver (1965,1972/79) og har lenge vært referanseverk på universiteter og lærehøgskoler.


== Referanser ==


== Kilder ==
Norges filologer og realister. Stavanger, 1950.


== Eksterne lenker ==
(no) Publikasjoner av Olav Næs i BIBSYS
Olav Næs privatarkiv finnes ved NTNU Universitetsbiblioteket
Martin Biron

Martin Gaston Biron (født 15. august 1977) er en canadisk ishockeykeeper som spiller for New York Rangers i NHL. Han har også spilt for Buffalo Sabres, Philadelphia Flyers, og New York Islanders.


== Referanser ==


== Eksterne lenker ==
(en) Martin Biron – kategori av bilder, video eller lyd på Commons 
(en) Martin Biron – National Hockey League (NHL) 
(en) Martin Biron – Hockeydb.com 
(en) Martin Biron – Hockey-Reference.com 
(en) Martin Biron – Legends of Hockey 
(en) Martin Biron – Eliteprospects.com
Piers Morgan

Piers Stefan Pughe-Morgan (født 30. mars 1965 i Surrey i England) er en britisk kringkaster, journalist, skribent, forfatter og TV-personlighet som siden september 2021 er programleder i Fox News.


== Karriere ==
Han var med-programleder i det britiske morgenprogrammet Good Morning Britain, som går på ITV Breakfast fra mandag til onsdag hver uke. Han ble i mars 2021 tatt av programmet etter kontroversielle kommentarer rettet mot prins Harry og Meghan Markle.
Morgan startet sin karriere i 1989 på Fleet Street i London som skribent og redaktør i flere britiske tabloidmagasiner, inkludert The Sun, News of the World og The Daily Mirror. I 1994, da Morgan var 29 år gammel, ble han ansatt som redaktør for News of the World av Ruper Murdoch. Det gjorde ham til den yngste redaktøren av en britisk avis på mer enn et halvt århundre. Han var redaksjonell redaktør i First News fra 2006 til 2007. På TV har Morgan holdt sine egne talkshow Piers Morgan’s Life Stories (2009–) og Piers Morgan Live (2011–2014), vært programleder i frokostprogrammet Good Morning Britain (2014–2021) sammen med Susanna Reid, samt vært dommer i talentshowene America’s Got Talent (2006–2011) og Britain’s Got Talent (2007–2010). I 2007 vant han den sjuende sesongen av den amerikanske realityserien The Celebrity Apprentice. Morgan har også skrevet åtte bøker samt fire memoarer.
Morgans frimodige syn og kontroversielle meninger på Good Morning Britain har ført til tusenvis av klager til Ofcom. Da han ledet Daily Mirror, ble han beskyldt for å ha vært involvert i det som skulle bli kjent som News International-telefonhackingskandalen (eng. News International phone hacking scandal). Morgan avviste kategorisk at han hadde hacket noen telefon eller publisert noen historie basert på materiale innhentet gjennom telefonhacking. Året etter ble Morgan kritisert av Brian Leveson – formannen i Leveson Inquiry, som undersøkte hackingskandalen – som blant annet karakteriserte Morgans uttalelser i møte med anklagene som «særdeles lite overbevisende». Leveson kritiserte også Morgans holdning til skandalen, som etter hans mening var useriøs.


== Referanser ==


== Eksterne lenker ==
(en) Offisielt nettsted 
(en) Piers Morgan – kategori av bilder, video eller lyd på Commons 
(en) Piers Morgan på Internet Movie Database 
(en) Piers Morgan hos Turner Classic Movies 
(en) Piers Morgan hos The Movie Database 
(en) Piers Morgan på Discogs 
(en) Piers Morgan på MusicBrainz 
(en) Piers Morgan på Twitter 
(en) Piers Morgan på Facebook
Pontine Paus

Cecilie Alexandra Pontine Paus (født juni 1973 i Pireus i Hellas) er en norsk skipsreder og designer, og en av hovedaksjonærene i Wilh. Wilhelmsen. Hun har norsk statsborgerskap, men har bodd hele livet i Hellas og Storbritannia.
I 2000-årene var hun mest kjent som veskedesigner og ble beskrevet av Vogue som «the hottest new name in handbags», med klienter som Kylie Minogue, Silvia av Sverige og Sonja av Norge. I Norge ble veskene hennes solgt av Benedikte Ferner, som kalte henne sin favorittdesigner. I tillegg til Wilh. Wilhelmsen har hun vært storaksjonær i Scorpion Offshore.Hun ble født i Hellas, dit foreldrene hadde flyttet i 1972; fra 1979 har hun bodd i London. Hun har studert industridesign i Milano. Hun tilhører «Skiensgrenen» av slekten Paus og er datter av skipsreder og investor i petroleumsindustrien Christopher Paus (f. 1943) og Cecilie Paus f. Wilhelmsen (f. 1943), som har vært en av hovedeierne av rederiet Wilh. Wilhelmsen siden 1978. Hennes fars foreldre er stålgrosserer Per Paus og Hedevig f. Wedel-Jarlsberg, mens hennes morfar er skipsreder Tom Wilhelmsen. Hun er niese av bl.a. oljeinvestor Peder Paus og av skipsreder Wilhelm Wilhelmsen. Hennes familie eide lysteiendommen Esviken i Asker, men den ble solgt i 1999.
Hun har ifølge britiske medier vært kjæreste med Harry Primrose, Lord Dalmeny, formannen for Sotheby's UK og arving til jarledømmet Rosebery.


== Referanser ==


== Eksterne lenker ==
http://www.pontinepaus.com
Skottlands politi

Skottlands politi (engelsk: Police Scotland; skotsk: Polis Scotland; skotsk-gælisk: Poileas Alba) er det nasjonale politiet i Skottland, opprettet 1. april 2013.
Den skotske regjeringen kunngjorde 8. september 2011 at den ønsket å opprette én nasjonal politistyrke for Skottland, gjennom en sammenslåing av de åtte regionale styrkene – Central Scotland Police, Dumfries and Galloway Constabulary, Fife Constabulary, Grampian Police, Lothian and Borders Police, Northern Constabulary, Strathclyde Police og Tayside Police – og to særorganer – Scottish Crime and Drug Enforcement Agency og Scottish Police Services Authority.
Regjeringen uttalte at reformen skal ivareta behovet for lokalt politi ved at det utnevnes lokale politiledere for hver skotske kommune, med lovfestet plikt til å samarbeide med kommunale myndigheter om utformingen av den lokale polititjenesten.
En målsetningen for opprettelsen av det nasjonale politiet, var å sikre lik tilgang til nasjonale og spesialisttjenester og -ekspertise, slik som etterforskning av alvorlig kriminalitet og væpnet utrykning, uten hensyn til tid og sted.
Politistyrken samarbeider med de andre britiske politistyrkene som opererer i Skottland, British Transport Police, Civil Nuclear Constabulary og Ministry of Defence Police, som ikke er underlagt den skotske regjeringen.


== Eksterne lenker ==
(en) Offisielt nettsted 
(en) Police Scotland – kategori av bilder, video eller lyd på Commons
Caleb Fairly

Caleb Fairly (født 19. februar 1987 i Amarillo i Texas) er en amerikansk, tidligere profesjonell landeveissyklist. Han la opp i mai 2016 for å fortsette som rytteragent.


== Seire ==


== Referanser ==


== Eksterne lenker ==
Offisielt nettsted 
(en) Caleb Fairly – kategori av bilder, video eller lyd på Commons 
(en) Caleb Fairly – ProCyclingStats 
(en) Caleb Fairly – Cycling Archives 
(en) Caleb Fairly – Cycling Quotient
Rohan Dennis

Rohan Dennis (født 28. mai 1990 i Ashford i Australia) er en profesjonell australsk landeveissyklist. Han ble profesjonell for det amerikanske laget Garmin-Sharp i 2013. Halvveis i hans andre sesong skiftet han til det amerikanske laget BMC Racing Team.


== Karriere ==
Den 8. februar 2015 satte han ny timesrekord i sykling, med 52,491 kilometer i velodromen i Grenchen. Den sto til den ble slått av Alex Dowsett 2. mai.
Han vant 1. etappe av Tour de France 2015. Med en gjennomsnittlig hastighet på 55,446 km/t, var det historiens raskeste tempoetappe.I 2018 og 2019 ble han verdensmester på tempo.


== Konflikten med Bahrain-Merida ==
I 2019 ble Dennis en del av Bahrain-Merida etter at BMC Racing Team ble lagt ned etter 2018-sesongen. Den 13. september 2019 ble kontrakten hans terminert. Det er uvisst når konflikten mellom laget og han oppsto, men den ble først offentlig kjent den 18. juli 2019 under Tour de France på den 12. etappen. Ryktene gikk på at Dennis var misfornøyd med utstyret han måtte bruke av lagets sponsorer, og han valgte å avslutte rittet uten å oppgi noen grunn til media. Rohan Dennis kjørte aldri mer for laget etter at konflikten ble kjent i media.
9. desember 2019 ble det offentliggjort av det britiske laget Team Ineos at Dennis hadde signert for laget for 2020- og 2021-sesongen.


== Seire ==


== Referanser ==


== Eksterne lenker ==
(de) Rohan Dennis – Munzinger Sportsarchiv 
(en) Rohan Dennis – Olympics.com 
(en) Rohan Dennis – Olympic.org 
(en) Rohan Dennis – Olympedia 
(en) Rohan Dennis – Sports-Reference (OL-resultater – arkivert) 
(en) Rohan Dennis – Australian Olympic Committee 
(en) Rohan Dennis – Commonwealth Games Federation 
(en) Rohan Dennis – Commonwealth Games Federation 
(en) Rohan Dennis – ProCyclingStats 
(en) Rohan Dennis – Cycling Archives
Lachlan Morton

Lachlan David Morton (født 1. oktober 1992 i Sydney) er en tidligere profesjonell australsk landeveissyklist. Han syklet blant annet for EF Education First.


== Seire ==


== Referanser ==


== Eksterne lenker ==
(en) Lachlan Morton – ProCyclingStats 
(en) Lachlan Morton – Cycling Archives 
(en) Lachlan Morton – Cycling Quotient 
(en) Lachlan Morton – CycleBase
Steele Von Hoff

Steele Von Hoff (født 31. desember 1987 i Victoria) er en profesjonell australsk landeveissyklist. Han sykler for One Pro Cycling.


== Seire ==


== Referanser ==


== Eksterne lenker ==
Offisielt nettsted 
(en) Steele Von Hoff – kategori av bilder, video eller lyd på Commons 
(en) Steele Von Hoff – ProCyclingStats 
(en) Steele Von Hoff – Cycling Archives 
(en) Steele Von Hoff – Cycling Quotient 
(en) Steele Von Hoff – CycleBase